Баі ў Эль-Генейне (2023)

Баі ў Эль-Генейне — эпізод канфлікту паміж прыхільнікамі суданскіх генералаў Абдэля аль-Бурхана і Махамеда Дагала, звязаны з барацьбой за горад , адміністрацыйны цэнтр правінцыі .

 Напярэдадні 
Напярэдадні пачатку канфлікту ў рэгіёне абвастрыліся міжэтнічныя супярэчнасці.

Губернатар Заходняга Дарфура Хаміс Абдала Абакар абвясціў 10 красавіка надзвычайнае становішча ў сувязі з забойствам трох чалавек апалчэнцамі групоўкі «Суданскі альянс». 13 красавіка на мяжы з Чадам адбыліся сутыкненні паміж арабамі і масалітамі, у выніку чаго загінулі 24 чалавекі.

 Ход падзей 
Баі пачаліся 15 красавіка, у той жа дзень, што і ў сталічным Хартуме і іншых частках краіны. Праз некалькі гадзін пасля першых сутыкненняў войскі САП паведамлі пра паспяховы захоп горада. У далейшым ён стаў плацдармам прыхільнікаў Дагала для ўсталявання кантролю над іншымі гарадамі Заходняга Дарфура. Так, дзякуючы перамозе ў Эль-Генейне, паўстанцам атрымалася ўзяць Кабкабію і Залінгей.

16—17 красавіка вулічныя сутычкі працягваліся. Бальніца Эль-Генейна была зачынена з-за баявых дзеянняў. У горадзе разрабаваны прадстаўніцтвы ААН, падпалены рынкі, дамы і офісы гуманітарных арганізацый. 23 красавіка прыхільнікі генерала Бурхана паспрабавалі адбіць частку Генейны, але былі адціснуты да штаба арміі.

Акрамя таго, да сутыкненняў далучаюцца плямёны арабаў, якія падтрымалі САП, і масалітаў, што сталі на бок УСС.

24—25Sporadic gunfire in Khartoum despite new truce красавіка баі нечакана аднавіліся, спачатку ахапіўшы раён Аль-Джамарык. Падчас падзей была разрабавана бальніца, якая падтрымлівалася арганізацыяй «Урачы без межаў». У раёне Аль-Джэбель арабскія апалчэнцы напалі на армейскі штаб і сагналі каля адзінаццаці бронеаўтамабіляў. Яны таксама атакавалі муніцыпальныя і дзяржаўныя арганізацыі, уключаючы гарадское ўпраўленне паліцыі, рынак і банк.

27-га чысла САП пачалі масіраваную атаку на пазіцыі масалітаў і УСС. Каля 6 раніцы ў раёне Аль-Меджліс успыхнулі жорсткія баі.

2 мая Сілы аператыўнай падтрымкі ў другі раз аднавілі кантроль над горадам, а таксама вярнулі частку зямель, якія яны раней страцілі. На той момант у выніку вулічных баёў загінулі 200 чалавек.

12 мая баі ўспыхнулі зноў. 17 мая мірныя жыхары паведамілі аб баях у раёнах Эль-Бухейра, Эль-Савра, Эль-Тадамон, Эль-Маджліс і Эль-Мадарыс.

24 мая да барацьбы за горад далучыўся «Рух за справядлівасць і роўнасць». У той дзень калона апалчэнцаў групоўкі ў суправаджэнні ўрадавай арміі трапіла ў засаду паўстанцаў на шляху да Эль-Генейны. Чатыры байцы былі забіты, 17 паранены, 3 трапілі ў палон. 7 чэрвеня апалчэнцы зноў атакавалі горад. 11-га паведамлялася аб новых выпадках нападаў арабскіх апалчэнцаў.

22 чэрвеня горад цалкам перайшоў пад кантроль войск Дагала.

 Ахвяры 
Сутыкненні вымусілі тысячы жыхароў горада бегчы ў суседні Чад. Акрамя таго, станам на 28 красавіка пацверджана гібель 96 мірных грамадзян. ААН заявіла, што страты сярод цывільных асоб і камбатантаў могуць вылічацца сотнямі ці нават больш.

Да 1 мая колькасць загінулых у Эль-Генейне ўзрасла да больш чым 180—191 чалавек.

ААН паведаміла, што да 10-га чысла ў баях загінула больш за 450 чалавек, а ад 7 500 да 12 000 знайшлі прытулак на ваеннай базе УСС.

12 мая ахвярамі сутыкненняў сталі 77 чалавек забітымі. На наступны дзень колькасць загінулых дасягнула 100 чалавек, уключаючы імама гарадской мячэці. Агулам за 12—13 мая паведамлялася пра гібель яшчэ 280 асоб. На 17 мая Суданская арганізацыя жанчын паведаміла, што ў агульнай складанасці ў горадзе загінулі 2000 чалавек.

На 26 мая паведамлялася пра 510 загінулыхSudan war spells more disaster for Darfur city on Chad border.

Як стала вядома 6 чэрвеня, падчас баёў у Генейне паўстанцы нанеслі буйнамаштабныя разбурэнні гораду, у выніку чаго загінула не менш за 500 чалавек (па даных Médecins Sans Frontières).

Да 24 чэрвеня агульная колькасць ахвяр сярод мірных жыхароў склала 5000 загінулымі.

Катэгорыя:Канфлікты 2023 года
Катэгорыя:Красавік 2023 года
Катэгорыя:Май 2023 года
Эль-Генейна